OpenLLM-France/wikimedia huggingface dataset:
# Eduard Gritsun

Eduard Viatxeslàvovitx Gritsun (en rus Эдуард Вячеславович Грицун, Rostov del Don, 4 de febrer de 1976) és un ciclista rus, que competí en ciclisme en pista i en ruta professionalment entre 1998 i 2003.
Va guanyar una medalla de plata als Jocs Olímpics d'Atlanta en la prova de Persecució per equips.

## Palmarès en pista

* 1996
** Medalla de plata als Jocs Olímpics d'Atlanta en la prova de persecució per equips, junt a Nikolai Kuznetsov, Aleksei Màrkov i Anton Chantyr

### Resultats a la Copa del Món en pista

* 1997
** 1r a Cali i Trexlertown, en Persecució per equips
* 2000
** 1r a Moscou, en Persecució per equips

## Palmarès en ruta

* 1996
** Vencedor d'una etapa de la Volta a Tarragona
* 1997
** 1r a la Volta a Tarragona
* 1998
** 1r a la Volta a Navarra i vencedor de 2 etapes
* 1999
** Vencedor d'una etapa de la Volta a Hessen
* 2000
** Vencedor d'una etapa de la Volta a Tasmània
* 2003
** Vencedor d'una etapa de la Volta a Tarragona

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Brian Walton

Brian Walton (Ottawa, 18 de desembre de 1965) va ser un ciclista canadenc que va combinar la carretera amb la pista. Va guanyar una medalla de plata als Jocs Olímpics d'Atlanta i diverses medalles als Jocs Panamericans.

## Palmarès en ruta

* 1985
** Vencedor d'una etapa al Tour de Texas
* 1988
** Campionat del Canadà en ruta
** Vencedor de 2 etapes al Tour de Texas
** 1r al Tour de Gastown
* 1989
** 1r a la Milk Race i vencedor d'una etapa
* 1990
** Vencedor d'una etapa a l'International Cycling Classic
** Vencedor d'una etapa a la Volta al País Basc
* 1991
** 1r a la Volta a Baviera i vencedor de 2 etapes
** Vencedor d'una etapa a l'International Cycling Classic
* 1993
** Vencedor d'una etapa al Herald Sun Tour
** Vencedor de 2 etapes al Tour de la Willamette
** Vencedor d'una etapa al Tour de Bisbee
* 1994
** 1r al Tour de White Rock
** 1r al Tour de la Willamette
* 1995
** Medalla d'or als Jocs Panamericans en Ruta
** 1r al Tour de White Rock
** Vencedor d'una etapa al Valley of the Sun Stage Race
* 1996
* 1r al Saint Valentine's Stage Race
* 1997
** Vencedor d'una etapa al Circuit des Mines
** Vencedor d'una etapa al Stage Race Norman
** Vencedor d'una etapa al Tour de Langkawi
* 1998
** 1r al Fyen Rundt
** Vencedor d'una etapa al Fitchburg Longsjo Classic
* 1999
** Medalla d'or als Jocs Panamericans en Ruta
** Vencedor d'una etapa a la Volta al Japó

### Resultats al Giro d'Itàlia

* 1992. 116è de la classificació general

## Palmarès en pista

* 1993
** Campió del Canadà en Puntuació
* 1994
** Campió del Canadà en Puntuació
* 1995
** Medalla d'or als Jocs Panamericans en Puntuació
* 1996
** Medalla de plata als Jocs Olímpics d'Atlanta en Puntuació

### Resultats a la Copa del Món

* 1997
** 1r a Trexlertown, en Puntuació
* 1998
** 1r a Victòria, en Puntuació
* 1999
** 1r a Frisco, en Puntuació

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jean-Michel Monin

Jean-Michel Monin (Argenteuil, Illa de França, 7 de setembre de 1967) va ser un ciclista francès que va destacar en la pista. Del seu palmarès destaca la medalla d'or als Jocs Olímpics d'Atlanta.

## Palmarès en pista

* 1994
** 1r als Sis dies de Nouméa (amb Jean-Claude Colotti)
* 1995
** Campió de França de Madison (amb Éric Magnin)
* 1996
** Medalla d'or als Jocs Olímpics d'Atlanta en persecució per equips (amb Chistophe Capelle, Francis Moreau i Philippe Ermenault)
* 1997
** 1r als Sis dies de Nouméa (amb Christian Pierron)
* 1998
** Campió de França de Madison (amb Carlos Da Cruz)

## Palmarès en ruta

* 1992
** Vencedor d'una etapa del Tour de Loir i Cher

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Eric Wohlberg

Eric Wohlberg (Sudbury, Ontario, 8 de gener de 1965) va ser un ciclista canadenc, que fou professional entre el 1996 i el 2008. Excel·lent contrarellotgista, en el seu palmarès destaquen vuit campionats nacionals de contrarellotge, entre el 1996 i el 2003. Així mateix destaca una medalla d'or als Jocs de la Commonwealth de 1998 i als Jocs Panamericans de 1999. Va participar en tres edicions dels Jocs Olímpics, el 1996, 2000 i 2004.

## Palmarès

* 1995
** 1r al Tour de Beauce
* 1996
** 1r al Tour de Hokkaido
* 1997
** Campió del Canadà de contrarellotge individual
** Vencedor d'una etapa al Tour de Langkawi
** Vencedor d'una etapa al Tour de Toona
* 1998
** Campió del Canadà de contrarellotge individual
** Medalla d'or en contrarellotge als Jocs de la Commonwealth
** Vencedor d'una etapa al Tour de Toona
* 1999
** Campió del Canadà de contrarellotge individual
** Medalla d'or en contrarellotge als Jocs Panamericans
** Vencedor de 2 etapes al Tour de Beauce
** Vencedor d'una etapa al Tour de Langkawi
* 2000
** Campió del Canadà de contrarellotge individual
** 1r al Tour de Hokkaido
** 1r al Tour de Gila
** 1r a la Solano Bicycle Classic i vencedor d'una etapa
** Vencedor d'una etapa al Herald Sun Tour
** Vencedor d'una etapa a la Fitchburg Longsjo Classic
* 2001
** Campió del Canadà de contrarellotge individual
** 1r a la Fitchburg Longsjo Classic i vencedor d'una etapa
** 1r al Tour de Willamette i vencedor d'una etapa
** Vencedor de 2 etapes al Tour de Southland
** Vencedor d'una etapa a la Solano Bicycle Classic
* 2002
** Campió del Canadà de contrarellotge individual
** 1r al Tour de Nez
** Vencedor d'una etapa al Tour de Southland
* 2003
** Campió del Canadà de contrarellotge individual
** 1r al Tour de Nez
** Vencedor d'una etapa al Tour de Connecticut
** Vencedor d'una etapa al Herald Sun Tour
** Vencedor d'una etapa al Tour de Queensland
** Vencedor d'una etapa a la Joe Martin Stage Race
* 2004
** 1r al Tour de Wellington i vencedor d'una etapa
** Vencedor d'una etapa al Tour de Langkawi
* 2006
** Vencedor d'una etapa a la Volta a Sonora
* 2007
** Vencedor d'una etapa a la Volta a El Salvador
* 2008
** Vencedor d'una etapa a la McLane Pacific Classic
** Vencedor d'una etapa al Tour de Nez

## Enllaços externs

* Fitxa a sitiodeciclismo.net
# Muntanyesa de mollera

La muntanyesa de mollera (Erebia oeme), també anomenada muntanyesa de les molleres, és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Distribució

S'estén per diversos massissos muntanyosos del centre i sud d'Europa, com ara Pirineus, Massís Septentrional, Jura, Alps, nord dels Carpats a Eslovàquia, i Balcans, des de l'oest de Croàcia fins al nord de Grècia. Absent de les principals illes mediterrànies. A la península Ibèrica només és present als Pirineus centrals i orientals, mentre que a Catalunya només es troba des de la Vall d'Aran fins a la vall de Núria.

## Descripció

Envergadura alar d'entre 32 i 39 mm. Dimorfisme sexual poc evident. Anvers de color bru fosc amb una banda taronja discontínua a la part exterior en forma de taques aïllades que conté una sèrie d'ocels negres amb centre blanc. Les taques taronges acostumen a ser més grans en el cas de les femelles. Revers de l'ala anterior semblant a l'anvers. Revers de l'ala posterior de color bru fosc i amb una sèrie d'ocels negres amb centre blanc a la part exterior envoltats de taronja, que en les femelles forma una banda.
* Erebia oeme anvers

## Hàbitat

Prats humits, molleres, marges de torrents i rierols, habitualment amb abundància d'herba alta. En altituds més baixes ocupa clarianes humides i arbustives dins de boscos. Rang altitudinal des dels 900 m fins als 2600 m, però més habitual entre els 1500 m i 2000 m. L'eruga s'alimenta de diverses gramínies i ciperàcies, com ara Poa, Festuca, Briza, Molinia o Carex.

## Període de vol i hibernació

Vola en una única generació entre mitjans de juny i mitjans d'agost, segons l'altitud. A grans altituds, el desenvolupament larval dura dues temporades Hiberna com a eruga.

## Referències

* ↑ «Muntanyesa de mollera». Cercaterm. TERMCAT, Centre de Terminologia.
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 29 març 2024].
* ↑ «Erebia oeme» (en anglès). UICN, 29-01-2009. [Consulta: 29 març 2024].
* 1 2 3 4 5 Tolman, Tom; Lewington, Richard. Collins Field Guide to the Butterflies of Britain and Europe (en anglès). Collins, 2008. ISBN 978-0-00-724234-4.
* 1 2 3 Vila, Roger; Stefanescu, Constantí; Sesma, José Manuel. Guia de les papallones diürnes de Catalunya. Lynx, 2018. ISBN 978-84-16728-06-0.
* ↑ Moussus, Jean-Pierre; Lorin, Thibault; Cooper, Alan. Guide pratique des papillons de jour (en francès). Delachaux et Niestlé, 2022. ISBN 978-2-603-02915-2.

## Enllaços externs

* Asturnatura (castellà)
* Biodiversidad Virtual (castellà)
* European Butterflies (anglès)
# Partido Republicano Radical Independiente

El Partido Republicano Radical Independiente, fundat a Barcelona l'abril de 1933, va sorgir de l'escissió del Partit Republicà Radical per discrepàncies amb la seva deriva cap a la dreta. El líder era José Samblancat, regidor a l'Ajuntament de Barcelona.

## Referències

* ↑ Molas, Isidre (ed.): Diccionari dels Partits Polítics de Catalunya. Segle XX., plana 218, Enciclopèdia Catalana, S.A. Barcelona, març del 2000 ISBN 84-412-0466-7
* ↑ «Partido Republicano Radical Independiente | enciclopedia.cat». [Consulta: 26 gener 2025].
# Midas

Midas, antigament Shady Run, és una àrea no incorporada al Comtat de Placer (Califòrnia). Midas es troba sobre la línia de la Southern Pacific, a 4.5 milles (7.2 km) a l'est de Dutch Flat. És a una alçària de 1.266 msnm. L'oficina de correus de Shady Run va funcionar des del 1872 fins al 1879 i des del 1903 fins al 1904.

## Notes

* 1 2 1656165 U.S. Geological Survey Geographic Names Information System: Midas (en anglès)
* 1 2 Durham, David L. California's Geographic Names: A Gazetteer of Historic and Modern Names of the State. Clovis, Calif.: Word Dancer Press, 1998, p. 522. ISBN 1-884995-14-4.
# The Thieves of Ostia

The Thieves of Ostia és el primer llibre de la col·lecció Misteris Romans de Caroline Lawrence.

## Resum del Llibre

Any 79 dC. Flàvia Gemina, filla d'un mariner romà, està a punt de viure una emocionant aventura. En investigar on ha anat a parar un anell del seu pare, Flàvia coneix Jonathan, un nen jueu, Núbia, una nena esclava africana, i Llop, el petit mut. A partir d'això, els quatres amics començaran a resoldre la misteriosa mort d'uns gossos, recorrent junts el fòrum, la necròpolis romana i el port d'Òstia, i el millor de tot, és que es convertiran en "grans amics".
# Saltabardisses cintada

La saltabardisses cintada (Pyronia bathseba) és una espècie de lepidòpter papilionoïdeu de la família dels nimfàlids (Nymphalidae) present als Països Catalans.

## Descripció

* Saltabardisses cintada ♂
* Saltabardisses cintada ♂ △
* Saltabardisses cintada ♀
* Saltabardisses cintada ♀ △

## Distribució

Es troba al Marroc, Algèria, oest de Tunísia, Portugal, Espanya (on està absent en àmplies zones del nord-oest) i sud-est de França seguint la costa fins a Ardèche i Var. A Àfrica vola entre els 700 i els 1.700 msnm, mentre que a Europa ho fa entre els 300 i els 1.700 msnm.

## Hàbitat

Zones arbustives i herboses, sovint en bosc obert. L'eruga s'alimenta de gramínies com Brachypodium sylvaticum, Brachypodium phoenicoides i Poa trivialis.

## Període de vol

Una generació a l'any. Els adults volen entre finals d'abril i juliol, depenent de la localitat. Hiberna com a eruga.

## Espècies ibèriques similars

* Saltabardisses europea (Pyronia tithonus)
* Saltabardisses de solell (Pyronia cecilia)

## Referències

* ↑ «#termedelasetmana». web. TERMCAT. [Consulta: 9 novembre 2015].
* ↑ «Proposta de noms comuns per a les papallones diürnes (ropalòcers) catalanes». Butlletí de la Societat Catalana de Lepidopterologia. Arrizabalaga et al., 01-12-2012. [Consulta: 24 gener 2014].
* 1 2 3 4 Tolman, Tom; Lewington, Richard. Mariposas de España y Europa (en castellà). Lynx, 2011. ISBN 978-84-96553-84-2.
* ↑ «Pyronia bathseba» (en castellà). Asturnatura. González Fernández, J.. [Consulta: 25 gener 2014].

## Enllaços externs

* Aturnatura (castellà)
* Biodiversidad Virtual (castellà)
* European butterflies (anglès)
* El Medi Natural del Bages Arxivat 2014-02-01 a Wayback Machine. (català)
# La Abeja Médica Española

La Abeja Médica Española fou una revista de caràcter mensual de medicina, cirurgia, química, farmàcia i ciències físiques i naturals, que es va publicar a la ciutat de Barcelona en llengua castellana entre el 1846 i el 1853.
Fou dirigida pels metges Francesc Arró i Triay i Josep Alberich i Cases i pel farmacèutic Francesc Domènech i Maranges. Els seus exemplars permeten tenir una idea de la situació de la medicina a Catalunya vers la meitat del segle xix.

## Referències

* Diccionario biogràfico y bibliogràfico de escritores y artistas catalanes, per A. de Elias Molins
# Balena amb bec dents de ginkgo

La balena amb bec dents de ginkgo o zífid de dents de ginkgo (Mesoplodon ginkgodens) és una espècie de cetaci. És poc conegut fins i tot per ser un zífid i deu el nom a la forma inusual de les seves dues dents (de ginkgo). Té un aspecte físic bastant típic, però és notable perquè els mascles manquen de cicatrius.

## Referències

* ↑ Entrada «Mesoplodon ginkgodens» de la Paleobiology Database (en anglès). [Consulta: 20 desembre 2022].
* ↑ «balena amb bec dents de ginkgo». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 26 gener 2025].
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Adrienne Rivera

Adrienne Rivera és una esquiadora nord - americana d'esquí alpí adaptat. Va representar els Estats Units als Jocs Paralímpics d'Hivern de 1994 en quatre competicions d'esquí alpí.
Va guanyar la medalla d'or a la prova eslàlom gegant categoria femenina LW2 i la medalla de bronze a la competició eslàlom categoria femenina LW2.
També va competir en els esdeveniments de descens femení LW2 i eslàlom femení LW2, encara que no va guanyar una medalla.
Va ser diagnosticada amb càncer ossi i com a resultat va perdre una cama als 14 anys. Després de la seva carrera esportiva es va convertir en enginyera aeroespacial.

## Referències

* ↑ «Alpine Skiing at the Lillehammer 1994 Paralympic Winter Games – Women's Giant Slalom LW2» (en anglès). paralympic.org. Arxivat de l'original el 14 de agosto de 2019. [Consulta: 25 juliol 2020].
* ↑ «Alpine Skiing at the Lillehammer 1994 Paralympic Winter Games – Women's Super-G LW2» (en anglès). paralympic.org. Arxivat de l'original el 14 de agosto de 2019. [Consulta: 25 juliol 2020].
* ↑ «Alpine Skiing at the Lillehammer 1994 Paralympic Winter Games – Women's Downhill LW2» (en anglès). paralympic.org. Arxivat de l'original el 14 de agosto de 2019. [Consulta: 25 juliol 2020].
* ↑ «Alpine Skiing at the Lillehammer 1994 Paralympic Winter Games – Women's Slalom LW2» (en anglès). paralympic.org. Arxivat de l'original el 14 de agosto de 2019. [Consulta: 25 juliol 2020].
* ↑ «SheHeroes Episode 6: Adrienne Rivera» (en anglès americà). SheHeroes. [Consulta: 25 juliol 2020].
# Sherman Chauncey Bishop

Sherman Chauncey Bishop, (abreujat Bishop), va ser un herpetòleg i aracnòleg nord-americà, nascut el 18 de novembre de 1887 a Sloatsburg ( NY ) i mort el 28 de maig de 1951, a Rochester (Nova York).
Fou estudiant de la Universitat de Cornell a partir del 1909. Interessat en l' entomologia i l'herpetologia per la influència del mestre Albert Hazen Wright (1820-1970). L'any 1912, va participar en una expedició dirigida per Wright al pantà d'Okefenokee, situat a la frontera entre Geòrgia i l'estat de Florida. Després de la seva graduació el 1915, Bishop va treballar per al Departament d'Estat en la conservació de l'entomologia, com a primer treball abans d'obtenir una posició com a zoòleg al New York State Museum, a Albany.
Quan va esclatar la Primera Guerra Mundial es va allistar a l'Armada l'any 1917. Després de la guerra va tornar al museu d'Albany i es va doctorar l'any 1925. El 1928 se'n va anar a la Universitat de Rochester, on es va convertir en professor de zoologia de vertebrats l'any 1933.
Bishop és autor de nombroses publicacions sobre els aràcnids i amfibis (especialment les salamandres, de les quals va descobrir catorze noves espècies). Tenia una gran influència sobre els seus alumnes Arnold Grobman Brams (1918-) i Joseph Anton Tihen (1918-).
va escriure nombrosos articles amb Cyrus Richard Crosby.

## Algunes publicacions
### Eponímia

* sherman c. Bishop. 1949. The Phalangida (Opiliones) of New York: with special reference to the species of the Edmund Niles Huyck Preserve, Rensselaerville, New York. Proc. Rochester Academy of Sci. 9 (3): 77 pp. Editor The Academy
* ----------------------------. 1943. Handbook of Salamanders: Salamanders of the United States, Canadà, and of Lower California . Vol. 3 de Comstock Classic Handbooks. Edició reimpresa, il·lustrada de Cornell Univ. Press, 555 pp. ISBN 0801482135 en línia
* ----------------------------. 1926. Notes on els hàbits i el desenvolupament de la Mudpuppy, Necturus Maqulesus ( Rafinesque ) . 60 pp.
* ----------------------------. 1924. A Revision of the Pisauridae of the United States . Bull. of the New York State Museum 252. 140 pp.

## Abreviatura

L'abreviatura Bishop es fa servir per indicar Sherman Chauncey Bishop com autoritat en la descripció i taxonomia dins la zoologia.

## Referències

* ↑ Ricardo Pinto-da-Rocha, Glauco Machado, Gonzalo Giribet. Harvestmen. Harvard University Press, 2007. ISBN 0-674-02343-9.
# Unió Política Reformada

Unió Política Reformadora (neerlandès Gereformeerd Politiek Verbond, GPV) fou un partit polític neerlandès fundat el 1948 com a resultat del conflicte teològic entre les Esglésies Reformades Neerlandeses, quan el 1944 un grup de protestants va trencar amb l'Església Reformada disconforme amb la visió de Déu d'Abraham Kuyper, i en el Congrés d'Amersfoort de 1948 van fer el propi amb el Partit Antirevolucionari (ARP). Albertus Zijlstra en fou nomenat cap. Es tracta d'un partit bíblic i que defensa un estat neerlandès fortament protestant, contrari a la Unió Europea per ser un projecte catòlic, la monarquia neerlandesa és institució divina, s'oposen radicalment a la política oficial sobre l'avortament, l'eutanàsia la prostitució i el matrimoni homosexual i defensen la independència de Moluques del Sud, Irian Jaya i l'apartheid a Sud-àfrica.
L'afiliació al partit tenia com a requisit sine qua non pertànyer a la fracció reformada que representaven, cosa que els va aïllar políticament i els impedí tenir representació a les eleccions de 1948, 1952 i 1956, mentre que a les de 1959 van estar a punt de treure'n un.
A les de 1963 per fi va obtenir representació per al teòleg Pieter Jongelin, que el va mantenir a les de 1967. Un grup dissident de l'ARP, la Nationaal Evanglisch Verbond (NEV) va mantenir contactes amb ells a principis dels setanta, però la fusió fou rebutjada per la direcció del partit al no pertànyer a la mateixa confessió protestant, i aquests fundaren la Federació Política Reformada (RPF). A les eleccions de 1971 i 1972 va obtenir dos escons.
A les de 1977 Jongelin fou substituït per Verbrugh i el partit va perdre un escó. A les de 1981 el cap fou Gert Schutte, qui mantingué l'escó a les eleccions de 1982 i 1986, i va guanyar un segon a les de 1989, que va mantenir a les de 1994.
El 1993 va obrir-se a membres protestants d'altres confessions i començà a cooperar amb la RPF des de les eleccions de 1998, quan nomenaren un mateix portaveu. El 2000 es van fusionar en la Unió Cristiana, que es presentà per primer cop a les eleccions de 2002 i va obtenir 5 escons.
# Adair Village

Adair Village és una població dels Estats Units a l'estat d'Oregon. Segons el cens del 2000 tenia 536 habitants.

## Demografia

Segons el cens del 2000, Adair Village tenia 536 habitants, 170 habitatges, i 140 famílies. La densitat de població era de 862,3 habitants per km².
Dels 170 habitatges en un 52,4% hi vivien nens de menys de 18 anys, en un 64,1% hi vivien parelles casades, en un 12,9% dones solteres, i en un 17,1% no eren unitats familiars. En l'11,2% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,4.
Per edats la població es repartia de la següent manera: un 35,4% tenia menys de 18 anys, un 9,5% entre 18 i 24, un 32,8% entre 25 i 44, un 19% de 45 a 60 i un 3,2% 65 anys o més.
L'edat mediana era de 28 anys. Per cada 100 dones de 18 o més anys hi havia 87 homes.
La renda mediana per habitatge era de 49.000$ i la renda mediana per família de 51.667$. Els homes tenien una renda mediana de 38.750$ mentre que les dones 29.286$. La renda per capita de la població era de 16.311$. Aproximadament el 6,4% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adair Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Adair Village». American Fact Finder. Oficina del Cens dels Estats Units, 12-01-2010.